На основу члана 146.Закона о планирању и изградњи („Сл.гласник РС“ број 72/09, 81/09 – исправка, 64/10 – одлука УС , 24/11, 121/12, 42/13-одлука УС, 50/13-одлука УС, 98/13-одлука УС, 132/14 и 145/14), члана 6., тачка 10., члана 61. и члана 63.Пословника Градског већа града Врања (“Службени гласник града Врања” број 20/2016 ),Градско веће града Врања, на седници одржаној 14.02.2017.године, донело је

**П Р А В И Л Н И К**

**О ИЗМЕНАМА И ДОПУНАМА ПРАВИЛНИКА О ПОСТАВЉАЊУ ТЕЗГИ И ДРУГИХ ПОКРЕТНИХ ОБЈЕКАТА НА ЈАВНИМ ПОВРШИНАМА НА ТЕРИТОРИЈИ ГРАДА ВРАЊА**

**Члан 1.**

 Правилник о постављању тезги и других покретних објеката на јавним површинама на територији града Врања („Службени гласник Пчињског округа“, број: 9/2009), у чл. 8.мења се и гласи:

 „Расхладни уређаји за продају пића се могу поставити и користити у току целе године.

 Расхладни уређаји за продају сладоледа и апарати за сладолед могу се поставити и користити у периоду од 1. марта до 1. новембра текуће године“.

**Члан 2.**

 Члан 9. Правилника, мења се и гласи:

 „Захтев за коришћење простора на јавној површини ради постављања тезги и других покретних објеката, подноси се органу Градске управе надлежном за комуналне делатности, на прописаном обрасцу, који је саставни део овог Правилника“.

**Члан 3.**

 Члан 10. Правилника, мења се и гласи:

 „Након поднетог захтева који садржи цртеж, проспект или фотографију, орган Градске управе надлежан за комуналне делатности, тражи стручно мишљење од Комисије за давање стручног мишљења за коришћење простора на јавним површинама у пословне сврхе, о могућностима постављања тезги и других покретних објеката на одређеном простору.

По добијеном мишљењу Комисије, орган Градске управе наделжан за послове урбанизма, издаје урбанистичке услове за постављање тезги и других покретних објеката на јавној површини, у року од 5 (пет) дана које доставља органу Градске управе надлежном за комуналне делатности“.

**Члан 4.**

 Члан 11. Правилника, мења се и гласи:

„Уколико постоје услови за постављање тезги и других покретних објеката на јавној површини, орган Градске управе надлежан за буџет и финансије доноси Решење о привременом коришћењу јавне површине за лоцирање привременог објекта- тезге и другог покретног објекта,у пословне сврхе.

Орган из става 1.овог члана примерак донетог решења доставља надлежном органу за инспекцијске послове као и Комуналној полицији“..

**Члан 5.**

 Поступци који су започети по основу захтева за коришћење простора на јавној површини, а који нису окончани до дана ступања на снагу овог правилника, окончаће се по одредбама овог правилника.

**Члан 6.**

 Овај правилник ступа на снагу наредног дана од дана објављивања у "Службеном гласнику града Врања".

**ГРАДСКО ВЕЋЕ ГРАДА ВРАЊА,**

**дана:14.02.2017, број:06-31/2017-06**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**

 На основу члана 146.Закона о планирању и изградњи („Сл.гласник РС“ број 72/09, 81/09 – исправка, 64/10 – одлука УС , 24/11, 121/12, 42/13-одлука УС, 50/13-одлука УС, 98/13-одлука УС, 132/14 и 145/14), члана 6., тачка 10., члана 61. и члана 63.Пословника Градског већа града Врања (“Службени гласник града Врања” број 20/2016), Градско веће града Врања, на седници одржаној 14.02.2017. године,донело је

**П Р А В И Л Н И К**

**О ИЗМЕНАМА И ДОПУНАМА ПРАВИЛНИКА О ВЕЛИЧИНИ,**

**ИЗГЛЕДУ И ДРУГИМ УСЛОВИМА ЗА ПОСТАВЉАЊЕ БАШТИ НА ЈАВНИМ ПОВРШИНАМА НА ТЕРИТОРИЈИ ГРАДА ВРАЊА**

**Члан 1.**

 У Правилнику о величини, изгледу и другим условима за постављање башти на јавним површинама на територији града Врања („Службени гласник Пчињског округа“, број 9/2009 и „Службени гласник града Врања“, број 21/2016), у чл. 5. став 2. брише се.

**Члан 2.**

 Члан 16. Правилника, мења се и гласи:

 “Захтев за коришћење простора на јавној површини ради постављања баште испред угоститељског објекта, подноси се органу Градске управе надлежном за комуналне делатности, на прописаном обрасцу, који је саставни део овог Правилника“.

**Члан 3.**

 Члан 17. Правилника, мења се и гласи:

 “Након поднетог захтева који садржи цртеж, проспект или фотографију, орган надлежан за комуналне делатности, тражи стручно мишљење од Комисије за давање стручног мишљења за коришћење простора на јавним површинама у пословне сврхе, о могућностима постављања баште на одређеном простору, испред угоститељског објекта.

 За баште отвореног типа, Идејни пројекат треба да садржи:

- приказ елемената баште из члана 7. или члана 8. Правилника (цртеж, фотографија, проспект) у зависности од локације где се башта поставља;

- технички опис елемената баште и начина монтаже.

 За баште затвореног типа, поред услова из става 2., потребно је приложити и сагласност надлежног органа, у зависности од опреме и врсте енергената за загревање.

 По добијеном мишљењу Комисије, орган Градске управе надлежан за послове урбанизма, издаје урбанистичке услове за постављање баште на јавној површини испред угоститељског објекта, у року од 5 (пет) дана које доставља органу Градске управе надлежаном за буџет и финансије“.

**Члан 4.**

 Члан 18. Правилника, мења се и гласи:

„Уколико постоје услови за постављање баште (отворено-затвореног типа), орган надлежан за буџет и финансије, доноси Решење о привременом коришћењу јавне површине за лоцирање привременог објекта баште (отворено-затвореног типа),,у пословне сврхе.

Орган из става 1. овог члана примерак донетог решења доставља надлежном органу за инспекцијске послове као и Комуналној полицији“.

**Члан 5.**

 Поступци који су започети по основу захтева за коришћење простора на јавној површини, а који нису окончани до дана ступања на снагу овог правилника, окончаће се по одредбама овог правилника.

**Члан 6.**

 Овај правилник ступа на снагу наредног дана од дана објављивања у "Службеном гласнику града Врања".

**ГРАДСКО ВЕЋЕ ГРАДА ВРАЊА,**

**дана:14.02.2017, број:06-31/1/2017-06**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**